
Rinkos konsultacijos objektas 
Lietuvos kalėjimų tarnyba (toliau – LKT) planuoja vykdyti Belaidės komunikacijos sistemos su jos įdiegimu ir priežiūra tarptautinės vertės pirkimą (toliau – Pirkimas). Šio Pirkimo tikslas įsigyti belaidę komunikacijos sistemą bei asmeninės apsaugos (pavojaus mygtuko) funkciją su vizualiniu atvaizdavimu viename integruotame sprendime. Pirkimas taip pat apima sistemos diegimo, apmokymo ja naudotis bei priežiūros paslaugas. Sistema perkama Kauno ir Panevėžio kalėjimams. Reikalavimai Pirkimo objektui pateikti Belaidės komunikacijos sistemos su jos įdiegimu ir priežiūra techninėje specifikacijoje (1 priedas) (toliau – Techninė specifikacija).

Rinkos konsultacijos vykdymo tvarka
Rinkos konsultacija vykdoma elektroninėmis priemonėmis.
Kviečiame tiekėjus susipažinti su paskelbta Technine specifikacija, Pasiūlymų vertinimo kriterijais (2 priedas), Sutarties projektu (3 priedas), kvalifikacijos reikalavimu tiekėjams (4 priedas) ir raštu Centrinės viešųjų pirkimų informacinės sistemos (toliau – CVP IS) priemonėmis (kai tiekėjas registruotas CVP IS) arba elektroniniu paštu kristina.vitonyte@kalejimai.lt (kai tiekėjas neregistruotas CVP IS) aktyviai teikti pastabas bei pasiūlymus dėl Techninės specifikacijos, sutarties nuostatų, pasiūlymų vertinimo kriterijų, kvalifikacijos reikalavimų ir tokiu būdu dalyvauti rinkos konsultacijoje.
Pridedami dokumentai nėra galutiniai Pirkimo dokumentai. Tai nėra skelbimas apie pirkimą ar išankstinis skelbimas apie pirkimą, šiuo pranešimu tiekėjai nėra kviečiami varžytis dėl pirkimo sutarties ar teikti pasiūlymų. 
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus vykdomi ateityje, ar jų rezultatams.
Bus peržiūrimi ir vertinami CVP IS ar elektroniniu paštu gauti pasiūlymai ir pastabos. Teikiant pasiūlymus ir pastabas būtina aiškiai nurodyti, kuri informacija yra konfidenciali. Rinkos dalyviui nenurodžius, kuri pateiktos informacijos dalis laikytina konfidencialia, LKT pasilieka teisę viešai skelbti visą gautą informaciją, išskyrus duomenis, kurie, vadovaujantis teisės aktų reikalavimais, yra neviešinami.
Pasiūlymai ir pastabos turi būti teikiamos lietuvių kalba iki 2026 m. liepos 7 d.
Teikiant pasiūlymus ir pastabas į rinkos konsultaciją CVP IS priemonėmis arba elektroniniu paštu prašome nurodyti:
• atstovaujamą įmonę, jos kontaktus;
• pasiūlymus ir pastabas teikiančių asmenų vardus ir pavardes, kontaktinius duomenis. 

Informacijos apie rinkos konsultacijos rezultatus skelbimas
Apibendrinta informacija apie šios rinkos konsultacijos rezultatus (neatskleidžiant konkrečių rinkos konsultacijoje dalyvavusių subjektų) bus skelbiama CVP IS prie skelbimo apie šią rinkos konsultaciją.

Pridedama:
1 priedas Techninė specifikacija su priedais.
2 priedas Pasiūlymų vertinimo kriterijai.
3 priedas Sutarties projektas.
4 priedas Kvalifikacijos reikalavimas.

